# วิปแลช (เพลง)
"วิปแลช"  เป็นเพลงที่บันทึกโดยเกิร์ลกรุปเกาหลีใต้เอสปา สำหรับอีพีที่ห้าในชื่อเดียวกันโดยเพลงนี้ถูกปล่อยออกมาเป็นซิงเกิลนำของอีพี วางจำหน่ายโดยเอสเอ็มเอนเตอร์เทนเมนต์เมื่อวันที่ 21 ตุลาคม ค.ศ. 2024

เบื้องหลังและการวางจำหน่าย
วันที่ 23 กันยายน ค.ศ. 2024 เอสเอ็มเอนเตอร์เทนเมนต์ประกาศว่าเอสปาจะปล่อยอีพีที่ห้าในชื่อ วิปแลช พร้อมกับซิงเกิลนำที่มีชื่อเดียวกันในวันที่ 21 ตุลาคม  ในวันที่ 11 ตุลาคมรายชื่อเพลงได้รับการเผยแพร่พร้อมกับวิดีโอทีเซอร์เมดเลย์ไฮไลต์ เก้าวันต่อมาทีเซอร์มิวสิกวิดีโอได้รับการเผยแพร่ เพลงได้รับการเผยแพร่พร้อมกับมิวสิกวิดีโอควบคู่ไปกับอีพีในวันที่ 21 ตุลาคม

ประสิทธิภาพเชิงพาณิชย์
"วิปแลช" เปิดตัวอันดับที่สี่ในเซอร์เคิลดิจิทัลชาร์ตของเกาหลีใต้ในชาร์ตฉบับวันที่ 20–26 ตุลาคม ค.ศ. 2024 ในชาร์ตส่วนประกอบเพลงเปิดตัวที่อันดับสองในCircle Download Chart อันดับหกบนCircle Streaming Chart และอันดับที่เจ็ดในCircle BGM Chart เพลงนี้ยังเปิดตัวอันดับที่เจ็ดในชาร์ต บิลบอร์ดSouth Korea Songs ในชาร์ตฉบับวันที่ 2 พฤศจิกายน ค.ศ. 2024 ในญี่ปุ่น เพลงเปิดตัวที่อันดับ 13 ใน บิลบอร์ดเจแปนฮอต 100 ในชาร์ตฉบับวันที่ 30 ตุลาคม ค.ศ. 2024 ในชาร์ตส่วนประกอบเพลงนี้เปิดตัวที่อันดับ 23 ใน Top Download Songs และอันดับที่ 12 ใน Top Streaming Songs ในชาร์ตออริคอนCombined Singles Chart เพลงนี้เปิดตัวอันดับที่ 15 ในชาร์ตฉบับวันที่ 4 พฤศจิกายน ค.ศ. 2024

ในสิงคโปร์ "วิปแลช" เปิดตัวอันดับที่ 19 บนอาร์ไอเอเอส Top Streaming Chart และอันดับหกบน RIAS Top Regional Chart ในชาร์ตฉบับวันที่ 18–24 ตุลาคม ค.ศ. 2024 เพลงนี้ยังเปิดตัวที่อันดับ 19 บน บิลบอร์ดSingapore Songs ในชาร์ตฉบับวันที่ 2 พฤศจิกายน ค.ศ. 2024 ในมาเลเซีย เพลงเปิดตัวที่อันดับ 23 บน บิลบอร์ดMalaysia Songs ในชาร์ตฉบับวันที่ 2 พฤศจิกายน ค.ศ. 2024 ในฮ่องกง เพลงเปิดตัวที่อันดับแปดบน บิลบอร์ดฮ่องกงซองส์ ในชาร์ตฉบับวันที่ 2 พฤศจิกายน ค.ศ. 2024 ในไต้หวัน เพลงเปิดตัวที่อันดับหกบน บิลบอร์ดไต้หวันซองส์ ในชาร์ตฉบับวันที่ 2 พฤศจิกายน ค.ศ. 2024

ในนิวซีแลนด์ "วิปแลช" เปิดตัวอันดับที่ 12 บน อาร์เอ็มเอ็นเซดฮอตซิงเกิล ในชาร์ตฉบับลงวันที่ 28 ตุลาคม ค.ศ. 2024 ในสหราชอาณาจักร เพลงเปิดตัวที่อันดับ 14 ใน OCC's UK Indie Breakers อันดับที่37 ใน UK Singles Downloads Chart และอันดับที่ 40 บน UK Singles Sales Chart ในชาร์ตฉบับวันที่ 25–31 ตุลาคม ค.ศ. 2024 ทั่วโลก เพลงนี้เปิดตัวที่อันดับ 30 บน บิลบอร์ดโกลบอล 200 และอันดับที่ 18 บน บิลบอร์ดโกลบอล เอ็กซ์คลูชันยูเอส ในชาร์ตฉบับวันที่ 2 พฤศจิกายน ค.ศ. 2024

การโปรโมต
ก่อนเปิดตัว วิปแลช ในวันที่ 21 ตุลาคม ค.ศ. 2024 เอสปาได้จัดงานแสดงสดผ่านช่องทางยูทูบ, ติ๊กต็อก, และ วีเวิร์ส เพื่อแนะนำอัลบั้มและเพลง รวมถึงเพลง "วิปแลช" และเพื่อสื่อสารกับแฟน ๆ และได้ขึ้นแสดงในรายการเพลงสามรายการในสัปดาห์แรกของการโปรโมต: เอ็มเคานต์ดาวน์ของเอ็มเน็ต ในวันที่ 24 ตุลาคม โชว์! มิวสิกคอร์ของเอ็มบีซี ในวันที่ 26 ตุลาคม และ อินกีกาโยของเอสบีเอส ในวันที่ 27 ตุลาคม ในสัปดาห์ที่สองของการโปรโมต พวกเธอได้แสดงในรายการเพลงสองรายการ ได้แก่: มิวสิกแบงก์ของเคบีเอส เมื่อวันที่ 1 พฤศจิกายน ซึ่งพวกเธอได้รับรางวัล และ โชว์! มิวสิกคอร์ เมื่อวันที่ 2 พฤศจิกายน

รางวัล
+ รางวัลรายการเพลงสำหรับ "วิปแลช" รายการ  วันที่ อ้างอิง มิวสิกแบงก์ 1 พฤศจิกายน 2024  โชว์แชมเปียน 30 ตุลาคม 2024 

ชาร์ต

ชาร์ตประจำสัปดาห์
+ ประสิทธิภาพชาร์ตประจำสัปดาห์สำหรับ "วิปแลช" ชาร์ต (2024) ตำแหน่งสูงสุด Hong Kong (Billboard) 3 Indonesia (ASIRI) 50 Japan (Japan Hot 100) 7 Japan Combined Singles (Oricon) 8 Malaysia (Billboard) 8 Netherlands (Global Top 40) 28 New Zealand Hot Singles (RMNZ) 12 Philippines (Philippines Hot 100) 54 Singapore (RIAS) 7 South Korea (Circle) 2 Taiwan (Billboard) 2 UK Indie Breakers (OCC) 14 UK Singles Sales (OCC) 40

ชาร์ตประจำเดือน
+ ประสิทธิภาพชาร์ตประจำเดือนสำหรับ "วิปแลช" ชาร์ต (2024) ตำแหน่งสูงสุด South Korea (Circle) 17

ประวัติการวางจำหน่าย
+ ประวัติการวางจำหน่ายสำหรับ "วิปแลช" ภูมิภาค วันที่ รูปแบบ สังกัด ต่าง ๆ  21 ตุลาคม 2024